**NYILATKOZAT KÖZCÉLÚ PARKOLÓHELYEK**

**LÉTESÍTÉSÉRŐL ÉS ÜZEMELTETÉSÉRŐL**

Amely létrejött

**Budapest Főváros VII. kerület Erzsébetváros Önkormányzata**

Székhely: 1073 Budapest, Erzsébet krt. 6.

Törzskönyvi azonosító száma: 735704

KSH statisztikai számjele: 15735708-8411-321-01

Adóazonosító száma: 15735708-2-42

Képviseli: ………………………….. polgármester,

a továbbiakban Tulajdonos/Építtető

alulírott napon és helyen az alábbiak szerint.

1. **ELŐZMÉNYEK**

1. Tulajdonos/Építtető rögzíti, hogy az 1/1 arányú tulajdonát képezi a Budapest VII. kerület belterület 32934 helyrajzi számon nyilvántartott, természetben a 1076 Budapest, VII. kerület Verseny utca 22-24. szám alatti ingatlan (a továbbiakban: Ingatlan). A Tulajdonos/Építtető az Ingatlan területén új építésű ingatlanra vonatkozó építési beruházást kíván megvalósítani, amelynek keretében a -1 épületszinten (a továbbiakban: Teremgarázs) közcélú parkolóhelyeket alakít ki.

2. A Tulajdonos/Építtető azzal a kéréssel fordult a Budapest Főváros VII. kerület Erzsébetváros Önkormányzatához, hogy a Budapest Főváros VII. kerület Erzsébetváros Önkormányzata Képviselő-testületének 4/2019. (III.22.) önkormányzati rendelete a parkolóhelyek és rakodóhelyek megváltásáról, közcélú parkolóhelyekről (a továbbiakban: Rendelet) 4. fejezete értelmében közcélú parkolóhelyeket kíván létesíteni az épület -1. szintjén. Tekintettel a kötelmi jogviszony alanyainak egyezőségére, a Rendeletben előírt szerződés megkötése nem lehetséges, így az említett szerződés helyébe jelen nyilatkozat lép.

3. Tulajdonos/Építtető rögzíti, hogy egyetért a városrészben a gyalogos és kerékpáros forgalmak előnyben részesítésében és az ebből származó környezetvédelmi előnyök fontosságában. Jelen nyilatkozat elősegíti, hogy a lakossági parkolási igény egy része felszíni parkolók helyett közterületen kívül, teremgarázsban, mélygarázsban kerüljön kielégítésre, ezáltal az utca kedvezőbb városi használatot kaphat. A Tulajdonos/Építtető szándékában áll Budapest VII. kerületében növelni a közterületeken kívüli közcélú parkolásra szolgáló parkolóhelyeket, az Ingatlanon megépítésre kerülő épületben kialakításra kerülő teremgarázs, mélygarázs egy részének közcélú parkolóhelyként történő hasznosításával.

4. Tulajdonos/Építtető a fenti előnyök elérése érdekében Budapest Főváros VII. kerület Erzsébetváros ÖnkormányzataKépviselő-testületének Erzsébetváros Építési Szabályzatáról szóló 25/2018. (XII.21.) számú önkormányzati rendelete (a továbbiakban: EÉSZ), Budapest Főváros VII. kerület Erzsébetváros ÖnkormányzataKépviselő-testületének a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) számú önkormányzati rendelete (a továbbiakban: Rendelet), valamint Budapest Főváros VII. kerület Erzsébetváros ÖnkormányzataKépviselő-testületének Pénzügyi és Kerületfejlesztési Bizottsága …… számú határozata alapján a következőként nyilatkozik.

1. **A NYILATKOZAT TÁRGYA**

1. Az országos településrendezési és építési követelményekről szóló 253/1997. (XII. 20.) Kormányrendelet (a továbbiakban: OTÉK) és az EÉSZ előírásai alapján az Ingatlanon 86 darab gépjármű helyezendő el.

Tulajdonos/Építtető jelen nyilatkozattal kötelezettséget vállal arra, hogy az Ingatlanon megvalósítandó építési beruházás Teremgarázsában  87 darab parkolóhely létesítését az alábbiak szerint teljesíti:

1. Ingatlan saját használatában maradó parkolóhely: 15 darab
2. Közcélú parkolóhely:

ba) elektromos töltő nélküli parkolóhely: 22 darab

bb) elektromos töltővel kialakított parkolóhely: 0 darab

bc) elektromos villámtöltővel kialakított parkolóhely: 7 darab

1. Az EÉSZ és a Rendelet alapján megváltandó parkolóhely: 0 darab.

1 darab Mozgássérült közparkoló hely. Tervezett akadálymentes férőhelyek száma: 2 darab, ebből közcélú 1 darab.

|  |  |  |  |  |
| --- | --- | --- | --- | --- |
| Parkoló típusa EÉSZ szerint | Közcélra átadott parkolók száma elektromos töltő nélkül | Közcélra átadott parkolók száma elektromos töltővel | Közcélra átadott parkolók száma elektromos villámtöltővel | **Összesen** |
| Parkolóhelyek darabszáma | 22 db | 0 db | 7 db | **29 db** |
| Parkolóhely számításban figyelembe vehető számított parkoló érték | 22 db  kétszeres szorzóval | 0 db  háromszoros szorzóval | 7 db  négyszeres szorzóval | **72 db** |

2. Az Ingatlanon kialakításra kerülő Teremgarázs közcélú parkolóhelyeit Tulajdonos/Építtető a Rendeletben foglaltaknak megfelelően, a jelen nyilatkozatban foglalt feltételek szerint fogja üzemeltetni közcélú parkolóhelyként az épületre vonatkozó végleges, jogerős használatbavételi, fennmaradási engedélyt követően, de legkésőbb …. napjától.

Tulajdonos/Építtető jelen nyilatkozat alkalmazásában az EÉSZ-ben foglalt fogalom meghatározásokat használja, miszerint:

elektromos töltő: a legalább 7 kW teljesítményű, hiteles mérővel ellátott OCPP kompatibilis töltő.

elektromos-villámtöltő: a legalább 22,2 kW teljesítményű egyenáramú, hiteles mérővel ellátott OCPP kompatibilis töltő.

3. Tulajdonos/Építtető köteles a Teremgarázs használatát, az oda való behajtást – a jelen pontban foglalt kivételekkel – minden gépkocsi számára engedélyezni, aki a jelen nyilatkozat V. fejezetében meghatározott parkolási díjat megfizeti.  Tulajdonos/Építtető kötelezettséget vállal arra, hogy gázüzemű, a Teremgarázs bejáratánál kifüggesztett magassági- vagy súlykorlátozást meghaladó-, illetve minden közcélú forgalomra nem alkalmas jármű behajtása tilos a Teremgarázs területére.

1. **A KÖZCÉLÚ PARKOLÓHELYEK ÜZEMELTETÉSE**

1. Tulajdonos/Építtető kötelezettséget vállal arra, hogy a Teremgarázs közcélú parkolóként történő üzemeltetése Tulajdonos/Építtető feladata és kötelessége. Kötelezettséget vállal arra továbbá, hogy a Tulajdonos/Építtető úgy köteles kialakítani a Teremgarázs beléptető rendszerét, hogy a rendszerből kinyerhető kimutatáson beazonosítható legyen, mely használat vonatkozik a közcélú parkolóhelyekre. Tulajdonos/Építtető kötelezettséget vállal arra, hogy a Teremgarázsban való közlekedésre a KRESZ szabályait rendelik alkalmazandónak, és Tulajdonos/Építtető kötelezettsége, hogy erre a használók figyelmét felhívja, valamint az útjelző és irányító táblákat elhelyezze.

2. Tulajdonos/Építtető jogosult a közcélú parkolóhely üzemeltetésével harmadik személyt megbízni, azonban köteles az üzemeltetővel olyan tartalmú szerződést kötni, amely biztosítja a jelen nyilatkozatban foglaltak teljesülését. A megbízásról köteles a Budapest Főváros VII. kerület Erzsébetváros ÖnkormányzataKépviselő-testületének Pénzügyi és Kerületfejlesztési Bizottságát a megbízás megkötésétől számított 15 napon belül értesíteni.

3. Tulajdonos/Építtető köteles a Teremgarázst folyamatosan rendeltetésszerű állapotban tartani. E körben köteles a Teremgarázst tisztán tartani, áramellátását biztosítani, az elektromos közmű szolgáltató felé az áramellátás elektromos almérővel mért fogyasztását megfizetni, a be-, és kihajtást biztosító beléptető rendszereket üzemeltetni és karbantartani, a javítási-, és karbantartási munkálatokat elvégezni annak érdekében, hogy az rendeltetésszerű, biztonságos használatra alkalmas legyen.

4. A szolgáltatás - karbantartási célú - szüneteltetése nem haladhatja meg negyedévente a 72 órát. Az ezen túlmenően tervezett, vagy egyéb szükséges munkálatok miatti szünetelés abban az esetben lehetséges, ha azt a Tulajdonos/Építtető Budapest Főváros VII. kerület Erzsébetváros ÖnkormányzataKépviselő-testületének Pénzügyi és Kerületfejlesztési Bizottságának bejelenti, valamint annak szükségességét hitelt érdemlően bizonyítja. A karbantartásról és a szolgáltatás szünetelésének idejéről a Tulajdonos/Építtető köteles előzetesen tájékoztatni a Teremgarázs használóit a bejáratnál, kijáratnál elhelyezett tájékoztatókon annak érdekében, hogy a használók a szolgáltatás szünetelésére megfelelően felkészülhessenek. A szünetelés ideje alatt is biztosítani kell korábban behajtott gépkocsik kihajtását.

1. **A KÖZCÉLÚ PARKOLÓHELYEK IGÉNYBEVÉTELÉNEK DÍJA**

1. A közcélú parkolóhelyek igénybevételét bármely - jelen nyilatkozatban meghatározott korlátozásokkal - személygépkocsi részére biztosítani kell óradíj, napi jegy, heti jegy, havi bérlet ellenében. ***A heti jegy és a havi bérlet ellenében az időtartam vonatkozásában az adott parkolóhely kizárólagos használata biztosítható.*** Az igénybevétel - az általános forgalmi adó összegét is tartalmazó - díja 1 óra időtartamra az adott zónára érvényes várakozási díjjal megegyező összeg. A várakozási díj a Budapest Főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI.4.) Fővárosi Közgyűlési rendelet szerint alakul.

2. Erzsébetvárosi bejelentett lakóhellyel rendelkezők számára a közcélú parkolóhely igénybevételének - az általános forgalmi adó összegét is tartalmazó -  díja egy napra a fentebb körülírt várakozási díj ötszörös, egy hétre a várakozási díj tizenötszörös, egy hónapra pedig a várakozási díj huszonötszörös díjának megfelelő összeg. Erzsébetvárosi bejelentett lakóhellyel rendelkező természetes személyek személygépjárművei számára biztosítani kell a szabad közcélú parkolóhelyeken 20.00-8.00 óra közötti időszakban az éjszakai kedvezménnyel történő parkolást, melynek díja megegyezik az óránkénti díjjal. A parkolási díjon felül értendő elektromos töltés szolgáltatásának díja a vállalkozási áramár legfeljebb másfélszerese lehet, mely díj nem számít bele a lenti ***IV. 1. pont*** szerinti várakozási díj árbevétel összegébe.

3. Jelen nyilatkozatban foglalt díjakat Tulajdonos/Építtető jól látható helyen, a Teremgarázs bejáratánál köteles kifüggeszteni, a Teremgarázs használatára vonatkozó valamennyi szabállyal együtt. A Tulajdonos/Építtető köteles a Teremgarázs bevételeiről elszámolást készíteni, és az üzemeltetés megkezdésétől évente a Budapest Főváros VII. kerület Erzsébetváros ÖnkormányzataKépviselő-testületének Pénzügyi és Kerületfejlesztési Bizottsága felé bemutatni.

1. **BIZTOSÍTÉKI DÍJ**

1. Jelen nyilatkozat alanyára tekintettel, a biztosítéki díj megfizetésének kötelezettje és a biztosítéki díjra jogosult személye megegyezik (**Budapest Főváros VII. kerület Erzsébetváros Önkormányzata)**. Ezen tény alapján a biztosítéki díj megfizetését Tulajdonos/Építtető mellőzi.

1. **EGYÉB RENDELKEZÉSEK**

1. A jelen nyilatkozattal kapcsolatos, minden értesítés, utasítás, felhívás, követelés vagy közlés csak írásban történhet.

2. Kapcsolattartás:

Budapest Főváros VII. Kerület Erzsébetváros Önkormányzata,

Polgármesteri Hivatal Főépítészi és Vagyongazdálkodási Iroda

Kapcsolattartó: ……………………………….., telefonszám: ……………..; email: …………………...

Cím: 1073 Budapest, Erzsébet krt. 6.

Cégnév: …………………………………………………..

Kapcsolattartó: ……………………………….., telefonszám: ……………..; email: …………………... Cím: ……………………………………………

3. Tulajdonos/Építtető kötelezettséget vállal arra, hogy a jelen nyilatkozatból eredő és az azzal kapcsolatosan felmerülő valamennyi vitás kérdést közvetlenül, békés úton kíséreli meg rendezni. Amennyiben a vitás kérdések rendezése ilyen módon ésszerű, rövid időn belül (de a vita felmerülésétől számított legfeljebb kilencven napon belül) nem történik meg, a jogvita a Polgári perrendtartásról szóló 2016. évi CXXX. törvény szabályai szerint hatáskörrel és illetékességgel rendelkező rendes bíróság útján rendezhető.

4. Jelen nyilatkozat ***15 éves határozott időre szól.***

5. Jelen nyilatkozat kizárólag írásban módosítható.

6. Jelen nyilatkozatot Tulajdonos/Építtető, mint ügyleti akaratával mindenben egyezőt jóváhagyólag azzal írja alá, hogy az itt nem szabályozott kérdések tekintetében a Polgári Törvénykönyvről szóló 2013. évi V. törvény rendelkezései az irányadók.

Kelt.: Budapest, ………………………………………..

|  |
| --- |
| ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: …………….  polgármester  Jogilag ellenőrizte:  ………………………………  ……………………..  Jegyző  Pénzügyi ellenjegyző:  ………………………………………………  ………………………  Pénzügyi Iroda vezetője  Műszaki ellenjegyző:  ………………………………………………...  …………………….  főépítész |